CELEX: 32012R0991
Language: hu
Date: 2012-10-25 00:00:00
Title: A Bizottság 991/2012/EU végrehajtási rendelete ( 2012. október 25. ) a cink-klorid-hidroxid-monohidrát valamennyi állatfaj takarmány-adalékanyagaként történő engedélyezéséről  EGT-vonatkozású szöveg

26.10.2012   
            
            
               HU
            
            
               Az Európai Unió Hivatalos Lapja
            
            
               L 297/18
            
         A BIZOTTSÁG 991/2012/EU VÉGREHAJTÁSI RENDELETE
   (2012. október 25.)
   a cink-klorid-hidroxid-monohidrát valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be a cink-klorid-hidroxid-monohidrát engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó cink-klorid-hidroxid-monohidrát valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. szeptember 26-i véleményében (2) megállapította, hogy – a javasolt felhasználási feltételek mellett – a cink-klorid-hidroxid-monohidrát nincs káros hatással sem az állati és emberi egészségre, sem a környezetre, és hatékony rézforrásnak tekinthető valamennyi állatfaj esetében. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A cink-klorid-hidroxid-monohidrát értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2012; 10(5):2672.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Az elem (Zn) tartalma (mg/kg) a 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: nyomelemek vegyületei
                  
               
            
                  3b609
               
               
                  —
               
               
                  cink-klorid-hidroxid-monohidrát
               
               
                  
                               
                           
                           
                              
                                 Az adalékanyag jellemzése
                              
                              
                                           
                                       
                                       
                                          Kémiai képlet: Zn5 (OH)8 Cl2 · (H2O)
                                       
                                    
                                           
                                       
                                       
                                          CAS-szám: 12167-79-2
                                       
                                    
                                           
                                       
                                       
                                          Tisztaság: min. 84 %
                                       
                                    
                                           
                                       
                                       
                                          Cink-oxid: legfeljebb 9 %
                                       
                                    
                                           
                                       
                                       
                                          Cinktartalom: min. 54 %
                                       
                                    
                                           
                                       
                                       
                                          Részecskék < 50 μm: 1 % alatt
                                       
                                    
                        
                               
                           
                           
                              
                                 Analitikai módszer
                                  (1)
                              
                              
                                           
                                       
                                       
                                          A cink-klorid-hidroxid-monohidrát kristályos formájának az adalékanyagban történő azonosítása:
                                          
                                                      —
                                                   
                                                   
                                                      röntgendiffrakció (XRD).
                                                   
                                                
                                    
                                           
                                       
                                       
                                          Az adalékanyag és az előkeverékek összcinkartalmának meghatározása:
                                          
                                                      —
                                                   
                                                   
                                                      EN 15510: Induktív csatolású plazma atomemissziós spektrometria (ICP-AES), vagy
                                                   
                                                
                                                      —
                                                   
                                                   
                                                      CEN/TS 15621 szabvány: Induktív csatolású plazma atomemissziós spektrometria (ICP-AES) nyomás alatt végzett roncsolást követően.
                                                   
                                                
                                    
                                           
                                       
                                       
                                          A takarmány-alapanyagok és a takarmánykeverék összcinktartalmának meghatározása:
                                          
                                                      —
                                                   
                                                   
                                                      atomabszorpciós spektrometria (AAS), vagy
                                                   
                                                
                                                      —
                                                   
                                                   
                                                      EN 15510 vagy CEN/TS 15621 szabvány.
                                                   
                                                
                                    
                        
               
                  Valamennyi állatfaj
               
               
                  —
               
               
                  —
               
               
                  Kedvtelésből tartott állatok: 250 (összesen)
                  Hal: 200 (összesen)
                  Egyéb fajok: 150 (összesen)
                  Teljes és kiegészítő tejpótlók: 200 (összesen)
               
               
                  
                              1.
                           
                           
                              Biztonsági előírás: használatkor védőmaszk, védőszemüveg és kesztyű viselése kötelező.
                           
                        
                              2.
                           
                           
                              Az adalékanyag előkeverék formájában belekeverendő a takarmányba.
                           
                        
               
                  2022. november 15.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx